OpenLLM-France/wikimedia huggingface dataset:
# Cubert Farnsworth

Cubert Farnsworth Futurama telesaileko pertsonai bat da.

## Deskribapena

Cubert Farnsworth Irakaslearen berruga batetik klonatu zen. Oso adimentsua da, eta bere aita nahi du Planet Expressen etorkizun buruzagia izan dadila. Dwight Conraden lagun onena da.
# Daniel Desnoyers

Daniel Desnoyers (Quebec, 1957ko otsailaren 27a) arkularia da. Kanada ordezkatu zuen 1988ko Udako Olinpiar Jokoetan.

## Erreferentziak

* ↑ Daniel Desnoyers
* ↑ Daniel DESNOYERS

## Kanpo estekak

* Datuak: Q1160434
# Daniel Dhers

Daniel Eduardo Dhers Arellano (Caracas, Venezuela,, 1985eko martxoaren 25a) Venezuelako BMX txirrindulari profesionala da, historia luzea eta nazioartean aintzatespena duena; Tokioko 2020ko jokoetan, zilarrezko domina olinpikoa irabazi zuen, eta, BMX munduko rankingean, bederatzigarren postuan dago gaur egun; domina eta munduko txapelketa anitzen irabazle da bere herrialdea, Venezuela, ordezkatuz. Gaur egun, besteak beste, Red Bull, Verizon, POC, eta DC Shoes markek babesten dute.

## Ibilbidea

Daniel hamabi urte zituela hasi zen bizikletan ibiltzen, dibertimendu moduan, Caracas bere jaioterrian, Chacao udalerrian. 1998an, bere lehen skateparkera joan zen. Gero, 18 urterekin, Estatu Batuetan lekutu zen, eta, bertan, parke batzuetan eta nazioarteko txirrindulariekin ibiltzen hasi zen. 2003an, bere lehen lehiaketan hartu zuen parte, Venezuela ordezkatuz, eta, 2006an, Dew Action Sports Tour-en sartu zen. 2006, 2007 eta 2010ean, Dhersek Dew Tour irabazi zuen.
Daniel Dhersek, X Jokoetan, urrea irabazi zuen 2007, 2008, 2010, 2011 eta 2013an munduko hainbat hiritan. Gaur egun, kiroleko onenetakotzat hartzen da.
Lima 2019ko Panamerikar Jokoetan ere, Venezuela ordezkatu zuen, bere herrialdearentzat urrezko domina lortuz.
2020ko Tokioko Olinpiar Jokoetan, zilarrezko domina irabazi zuen gizonezkoen estilo libreko BMX parken, bigarren saiakeran 92,05 puntu lortu ostean.

## Erreferentziak

* ↑ Villalobos, Daniel. (12 de agosto de 2010). La historia de Daniel Dhers, el criollo que brilla en los X Games. enlapizarra.com.
* ↑ https://web.archive.org/web/20131029192443/http://enlapizarra.com/articulos/7436.html
* ↑ X Games 14 - BMX Freestyle SuperPark Finals Results EXPN.com (en inglés)

## Kanpo estekak

* DANIEL DHERS EXPN.com -en profila
* https://dataride.uci.org/iframe/RankingDetails/239?disciplineId=13&groupId=156&momentId=59724&disciplineSeasonId=153&rankingTypeId=1&categoryId=22&raceTypeId=137
* Datuak: Q5216969
* Multimedia: Daniel Dhers / Q5216969
# Daniel Craig

Daniel Wroughton Craig (Chester, Cheshire, Ingalaterra, 1968ko martxoaren 2a - ) aktore eta film-ekoizle ingelesa da.
James Bond pertsonaia antzezten duen seigarren aktorea bihurtu zen, hain zuzen, 2006koCasino Royale filmean (James Bond film-sagaren 21.a). Ondoren, James Bond agente sekretuaren film-sagako 2008ko Quantum of Solace eta 2012ko Skyfall filmak antzeztu zituen.

## Kanpo estekak

* Datuak: Q4547
* Multimedia: Daniel Craig / Q4547
# Daniel D. Tompkins

Daniel D. Tompkins (Scarsdale, 1774ko ekainaren 21a - Castleton, 1825eko ekainaren 11) estatubatuar politikaria izan zen. New Yorkeko estatuko gobernadore eta Ameriketako Estatu Batuetako presidenteordea izan zen.
1801ean New Yorkeko Konbentzio konstituzionalean delegatu zuten eta 1804tik 1807ra New Yorkeko Auzitegi Goreneko kide izan zen. New Yorkeko estatuko gobernadorea izan zen 1807tik 1817ra. 1812ko angloamerikar gerran bere dirua erabili zuen milizia ordaintzeko eta hornitzeko.
James Monroerekin batera aurkeztu zen 1816ko presidentetzarako hauteskundeetara, Alderdi Demokrata-Errepublikanoan. Zortzi urtez presidenteorde izan zen 1825era arte. Kaudimengabeziak alkoholismora eraman zuen eta bizitza laburtu zion.

## Kanpo estekak

* Datuak: Q223545
* Multimedia: Daniel D. Tompkins / Q223545
# Daniel Dias

Daniel de Faria Dias (Campinas, 1988ko maiatzaren 24a) igeriketa egokituan lehiatzen den brasildar atleta da. 27 domina irabazi zituen Udako Paralinpiar Jokoetan 2008 eta 2020 artean.2 3 4 5.

## Nazioarteko ohoreak

joko paralinpikoak :
| Urtea | Lekua | Domina | Froga |
| 2008 | Pekin ( Txina ) | 1 | 50m bizkarrez S5 |
| 2008 | Pekin ( Txina ) | 1 | 100 m libre S5 |
| 2008 | Pekin ( Txina ) | 1 | 200 m libre S5 |
| 2008 | Pekin ( Txina ) | 1 | 200m estiloak SM5 |
| 2008 | Pekin ( Txina ) | 2 | 50m libre S5 |
| 2008 | Pekin ( Txina ) | 2 | 50m tximeleta S5 |
| 2008 | Pekin ( Txina ) | 2 | 100m bular SB4 |
| 2008 | Pekin ( Txina ) | 2 | 4 × 50 m norgehiagoka (20 puntu) |
| 2008 | Pekin ( Txina ) | 3 | 4 × 50 m estilo librean (20 puntu) |
| 2012 | Londres ( Erresuma Batua ) | 1 | 50m bizkarrez S5 |
| 2012 | Londres ( Erresuma Batua ) | 1 | 50m tximeleta S5 |
| 2012 | Londres ( Erresuma Batua ) | 1 | 100m bular SB4 |
| 2012 | Londres ( Erresuma Batua ) | 1 | 50m libre S5 |
| 2012 | Londres ( Erresuma Batua ) | 1 | 100 m libre S5 |
| 2012 | Londres ( Erresuma Batua ) | 1 | 200 m libre S5 |
| 2016 | Rio de Janeiro ( Brasil ) | 1 | 50m bizkarrez S5 |
| 2016 | Rio de Janeiro ( Brasil ) | 1 | 50m libre S5 |
| 2016 | Rio de Janeiro ( Brasil ) | 1 | 100 m libre S5 |
| 2016 | Rio de Janeiro ( Brasil ) | 1 | 200 m libre S5 |
| 2016 | Rio de Janeiro ( Brasil ) | 2 | 100m bular SB4 |
| 2016 | Rio de Janeiro ( Brasil ) | 2 | 4 × 50 m estilo librean (20 puntu) |
| 2016 | Rio de Janeiro ( Brasil ) | 2 | 4 × 100 m estilo librean (34 puntu) |
| 2016 | Rio de Janeiro ( Brasil ) | 3 | 50m tximeleta S5 |
| 2016 | Rio de Janeiro ( Brasil ) | 3 | 4 × 100 m norgehiagoka (34 puntu) |
| 2020 | Tokio ( Japonia ) | 3 | 100 m libre S5 |
| 2020 | Tokio ( Japonia ) | 3 | 200 m libre S5 |
| 2020 | Tokio ( Japonia ) | 3 | 4 × 50 m estilo librean (20 pt.) mistoa |

## Kanpo estekak

* Datuak: Q2917073
* Multimedia: Daniel Dias / Q2917073
# Daniel Conceicao Silva

Daniel Conceicao Silva (1970eko urriaren 10a - ) Brasilgo futbolari ohia da.
Hainbat futbol taldetan jokatu du, esaterako Kyoto Purple Sanga eta Vissel Kobe.

## Kanpo estekak

* (Japonieraz) J.League Data Site
* Datuak: Q1825083
# Daniel Doujet

Daniel Doujet (1956) bretainierazko idazlea da. Rennes 2 Bretainia Garaiko Unibertsitateko bretainierazko irakaslea da.
2001ean Xavier de Langlais saria irabazi zuen Ur c'hi maget mat liburuagatik.

## Lanak

* Ur c'hi maget mat, (2000, Al Lanv, ISBN 2-9511721-3-3)
* Ar c'hoariva brezhoneg a-gozh hag a-nevez, (2003, Moulladurioù skol-veur Roazhon, ISBN 2-86847-909-X)
* Fablennoù Jean de La Fontaine, (2000, Al Lanv)
* Datuak: Q3013964
# Cumberland konderria (Tennessee)

Cumberland konderria (ingelesez: Cumberland County) Tennesseeko konderri bat da, Ameriketako Estatu Batuetan. Hiriburua Crossville da. 2010eko zentsuaren arabera 56.053 biztanle zituen, Cumberland kilometro koadroko azaleran.

## Geografia

Cumberland konderriak 1.773,67 kilometro koadro ditu. Horietatik 9,83 ura dira. Beste 1.763,85 lurra dira. Biztanleria dentsitatea 31,6 da.

## Demografia

2010eko zentsoan bizi ziren 56.053 pertsonetatik 55.019 txuriak edo hispanoak dira. Horietatik hispano edo latino kategorian 1.307 dira. 146 beltzak edo afroamerikarrak. 145 amerikar natiboak ziren eta 24 Hawaii edo Pazifikoko irletako natiboak. 237 asiarrak ziren. Bestelako arraza bat kategorian 21 biztanle daude. Bukatzeko euren burua arraza bat baino gehiagotan 461 pertsonek kokatzen zuten.

### Biztanleria piramidea
## Kanpo estekak

* Datuak: Q489056
* Multimedia: Cumberland County, Tennessee / Q489056
# Cumbernauld

Cumbernauld, Eskoziako gaeleraz: Comar nan Allt eta eskozieraz: Cummernaud, Eskozia erdialdeko udalerria da, Iparraldeko Lanarkshiren dagoena. 52.270 biztanle zituen 2011an. Eskoziako zortzigarren herririk populatuena da, Iparraldeko Lanarkshiren handiena.

## Etimologia

Gaelerazko comar nan allt izenetik dator, "erreken bilgunea" esan nahi du. Hiriaren goikaldetik errekek Clyde ibaira jotzen dute mendebaldera edo Forth ibaira ekialdera.

## Historia

Erromatarren garaian Antoninoren Harresiaren ondoan asentamendu bat izan zen gaur egungo Cumbernaulden lurretan.
XVIII mendean Cumbernauld etxea eraiki zen Erdi Aroko gazteluaren ondoan. Eskoziako erregeak sarritan etorri izan ziren inguruko basoetara ehizan aritzera. Forth eta Clyde ibaien arteko ubidea ireki zenean industrializazioa etorri zen. Ehungintza zen jarduera nagusia.
1956an herri berria eratu zuen gobernuak gertuko Glasgowetik biztanleak ateratzeko. 2002an Eskoziako hiri txarrena aukeratua izan zen baina 2010an gehien hobetu den herriaren saria irabazi zuen.

## Ekonomia

Udalerri honetan Eskozian hain ezaguna eta edana den Irn-Bru freskagarriaren lantegia eta egoitza nagusia kokatzen da.

## Ondasun nabarmenak

* Cumbernauld House

## Iruditegia

* Hegoaldeko ikuspegia.
* Cumbernauld House.
* Hiriaren ikuspegia.
* Palacerigg parkea.
* Fannyside aintzira.
* Irn-Bru freskagarria.

## Herri eta hiri senidetuak

* Bron (Frantzia)

## Erreferentziak

* ↑ Comparative Population Profile: Cumbernauld Locality. Scotland's Census Results Online.
* ↑ The Disappointing New Towns of Great Britain

## Kanpo estekak

* Datuak: Q996616
* Multimedia: Cumbernauld / Q996616
# Cumbernauld House

Cumbernauld House Eskoziako Cumbernauld herrian dagoen jauregi historikoa da, Iparraldeko Lanarkshire eskualdean. A mailako eraikina izendaturik dago.

## Historia

Cumbernauld gaztelua egon zen tokian eraikita dago. Gaztelu hartan Maria I.a Eskoziakoa bisitan izan zen 1562an baina 1651ean Monck generalak setiatu eta suntsitu egin zuen.
Cumbernauld House John Flemingek, Wigtowngo 6. Earlak eraiki zuen 1731 urtean eta William Adam arkitektoak diseinatua izan zen. Gazteluaren hondarrak ikuilu bihurtu ziren orduan baina 1746an soldaduek erre egin zuten jakobiten matxinadaren garaian. 1870an etxea hustu eta berriztu egin zuten. 1955ean Cumbernauldeko udalari eman zitzaion berak mantendu eta kudeatu zezan.

## Kanpo estekak

* Datuak: Q5194000
* Multimedia: Cumbernauld House / Q5194000
# Cumbola (Pennsylvania)

Cumbola Ameriketako Estatu Batuetako erroldak esleitutako leku bat da. Schuylkill konderrian dago, Pennsylvania estatuan. 371 biztanle ditu, 1,021639 kilometro koadroko azaleran banatuta.

## Ikus, gainera

* Schuylkill konderria

## Kanpo estekak

* Datuak: Q5194016
* Multimedia: Cumbola, Pennsylvania / Q5194016
# Cumbre Vieja

Cumbre Vieja (eusk. 'Tontor Zaharra') La Palma uharteko gailurra da. Sumendi honek 1.949 metro ditu eta uharteko bi heren estaltzen ditu. 1470, 1585, 1646, 1677, 1712, 1949 eta 1971n azken erupzioak izan zituen. 2021eko La Palmako erupzio bolkanikoa inguru honetan gertatu zen. Cumbre Viejako natura parkeak eremua babesten du.

## Megatsunamiaren teoria

Zientzialari batzuek diote megatsunami bat sortzeko aukera gehien dituen hautagaia dela. 1949ko erupzioan Cumbre Vieja mendi erdia metro batzuk labaindu zen maldan behera Ozeano Atlantikorantz. Mendi barneko magma eta honek sortutako gas isurketak presiope izugarrian omen daude. Erupzio bat aurreikusia dago, hemendik hiruzpalau mila urtera gertatuko datekeena, mendebaldeko uharte erdia (500 mila tona) itsasoko uretan murgilduko dena. Honek megatsunamia sor lezake, 10-25 mko olatua Karibe eta Ipar-Hego Amerikako kostetara iritsiko litzatekeena, hipotesi horren arabera behintzat.

## Erreferentziak

* ↑ Bonelli-Rubio, J. M. (1950). Contribucion al estudio de la erupcion del Nambroque o San Juan. Madril: Inst. Geografico y Catastral, 25 or..
* ↑ (Ingelesez) Ward, S. N; & Day, S. J. (2001). «Cumbre Vieja Volcano; potential collapse and tsunami at La Palma, Canary Islands» Geophys. Res. Lett. (28-17): 3397–3400..
* ↑ Ward, S. N. & Day, S. J. (2005). Tsunami Thoughts. Recorder. Canadian Soc. Explor. Geophysics, 38–44 or..

## Kanpo estekak

* Datuak: Q1143757
* Multimedia: Cumbre Vieja / Q1143757
# Cumbre Viejako natura parkea

Cumbre Viejako natura parkea Kanariar Uharteetako (Espainia) La Palma uhartean dagoen parke naturala da. Uhartearen hegoaldeko erdi osoa hartzen du, eta 6 udalerritan zabaltzen da. 2021eko La Palmako erupzio bolkanikoa natura parke honetan gertatu zen.

## Babesa

Parkea ekainaren 19ko 12/1987 Legearen arabera sortu zen, Kanariar Uharteetako Natur Guneak Deklaratzeko, bi gune bereizi gisa: Cumbre Viejako eta Teneguíako parke naturala eta Coladas del Volcán de Martín interes nazionaleko paraje naturala. Abenduaren 19ko 12/1994 Legeak elkartu zituen biak, baina Teneguíako sumendiek espazio babestu independentea osatu zuten. Parkea, gainera, sentikortasun ekologikoko eremua da, eta parkearen iparraldea Caldera de Taburienteko Parke Nazionaleko eremua da.

## Balio naturalak

Cumbre Vieja sumendiaren inguruan gertatutako erupzioetako kono eta kolada bolkanikoak (nahiz eta kono bakoitzari sumendi izena eman, berez denak dira berdinak) gordetzeko sortu zen parkea, historiaurretik Teneguíako sumendiaren azken erupzioetaraino (1971). Kanariar pinudia eta laurisilva ugari ere badaude parkean.
Parkeak irlaren hegoaldeko zati handi bat estaltzen du, eta Breña Alta, Breña Baja, Mazo, El Paso eta Fuenbero udalerriak hartzen ditu. Iparretik hegora zeharkatzen du Sumendien ibilbidea, gurpildun ibilgailuentzat irisgarria ez dena eta ibilbide luzeko homologazioa duena. Kono garrantzitsu guztietatik igarotzen da, eta inguruko uharteak ere ikus daitezke bertatik.

## Irristatze handiaren teoria

2000. urtean, Simon Day zientzialari britainiarrak ikerketa-proiektu polemiko bat zuzendu zuen, eta BBCko dokumental batekin amaitu zuen. Dokumental horretan azaltzen duenez, etorkizunean uhartea kolapsatu egin zen parke natural horretako domeinuetan, eta, ondorioz, uhartearen zati handi bat itsasora irristatu zen. Ondorioz, megatsunami bat sortu zen, Kanadatik Argentinara iritsi eta AEBren ekialdeko kosta osoa suntsitu zuena, New York, Washington edo Miami bezalako hiriak suntsitzen. Hori noizbait gertatuko den arren, etorkizun hurbilean gertatzeko aukerak oso urrunak dira; izan ere, gaur egun, sumendia aktibo dago, baina erupzio jarduera txikia da. Gainera, erupzio-mota oso zehatza izan beharko luke, freatomagmatikoa, eta uharteko akuiferoaren tamaina txikia kontuan hartuta, hori ez da oso litekeena.
Horrelako irristatzeak Kanarietan ere gertatu izan dira historian zehar, baita Palma uhartean ere, Taburienteko galdara horrela sortu baitzen. Hala ere, irristatze horiek duela milaka urte gertatu ziren eta, beraz, ez daude dokumentatuta, nahiz eta haien ondorioak ikus daitezkeen.

## Erreferentziak

* ↑ Red Canaria de Espacios Naturales Protegidos. .

## Kanpo estekak

* Datuak: Q24024359
* Multimedia: Cumbre Vieja Natural Park / Q24024359
# Cumberland konderria (Virginia)

Cumberland konderria (ingelesez: Cumberland County) Virginiako konderri bat da, Ameriketako Estatu Batuetan. Hiriburua Cumberland da. 2010eko zentsuaren arabera 10.052 biztanle zituen, Cumberland kilometro koadroko azaleran.

## Geografia

Cumberland konderriak 776,35 kilometro koadro ditu. Horietatik 5,93 ura dira. Beste 770,42 lurra dira. Biztanleria dentsitatea 12,95 da.

## Demografia

2010eko zentsoan bizi ziren 10.052 pertsonetatik 6.534 txuriak edo hispanoak dira. Horietatik hispano edo latino kategorian 181 dira. 3.253 beltzak edo afroamerikarrak. 36 amerikar natiboak ziren eta 0 Hawaii edo Pazifikoko irletako natiboak. 35 asiarrak ziren. Bestelako arraza bat kategorian 17 biztanle daude. Bukatzeko euren burua arraza bat baino gehiagotan 177 pertsonek kokatzen zuten.

### Biztanleria piramidea
## Kanpo estekak

* Datuak: Q495116
* Multimedia: Cumberland County, Virginia / Q495116
# Cumbia

Cumbia Hispanoamerikako dantza eta musika mota da. Kolonbia eta Panaman sortu zen, Karibe itsasoaren bazterrean, afroamerikar musikaren erritmoaren, eta espainiar eta amerindiar musika osagaien nahasketatik. Eskualdeko nortasunaren adierazpen gisa, oso harrera ona izan du bai Andeetako aldean, bai Hego Konoan.

## Erreferentziak

* ↑ Vitale, Luis. Musica popular e identidad latinoamericana. archivochile.com (Noiz kontsultatua: 2016-12-23).

## Kanpo estekak

* Datuak: Q723418
* Multimedia: Cumbia / Q723418
# Cumbia villera

Cumbia villera cumbia musika-estiloaren azpigenero bat da, villa miseria deritzen Argentinako bazterreko kokalekuetan sortua 1997 aldera. 2000ko hamarkadan sendoago bihurtu zen eta Amerikako beste herrialde batzuetara hedatu zen.
Cumbia villerako abestien hitzak Buenos Aires inguruko behe-klaseen jargoian idatziak dira, baita lunfardoa ere erabiliz. Abesti gehienak bazterreko auzoen eguneroko bizitzari buruzkoak dira. Alkohola, drogak, delinkuentzia, espetxealdia, sexua eta indarkeria bezalako gaiak ukitzeaz gain, poliziak, politikariek eta goi-klaseak bertakoengan ernarazten duten ezinikusia ere aipatzen dute.
Cumbia villerak ez du soinu zehatz bat, jotzen duen taldearen arabera aldatu ohi da. Hala ere sintetizadoreen, soinu-efektuen, teklatuen, keytarsen, bateria elektronikoen eta beste musika tresnen erabilerarengatik bereizten da. Kolonbiar cumbiaren eta chicharen eragina du.

## Kanpo estekak

* Datuak: Q1143752
* Multimedia: Cumbia villera / Q1143752
# Cumbraes uharteak

Cumbraes uharteak (ingelesez: The Cumbraes, Eskoziako gaeleraz: Eilean Cumaradh) Eskoziako mendebaldeko kostaldean dagoen uhartedi bat da, Iparraldeko Ayrshire eskualdean. Udalerri bakarra Millport da.

## Geografia

Uharte nagusiak Cumbrae Handia eta Cumbrae Txikia dirabiak ere The Tan itsasartean banatzen dituelarik. Badaude populatu gabeko beste uharte batzuk ere, hala nola The Eileans, Castle island, The Broad islands eta Trail Isle.

## Energia

Bi zentral nuklear daude bertan, Hunterston A eta Hunterstion B. Bigarren honen alboan haize errotak ere badaude.

## Iruditegia

* Uharteetako katedrala.
* Garrison House.
* Crawford mausoleoa.
* Castle island.
* Cumbrae Txikiko itsasargia.
* Minnemoer uharka.
* Badia zuria.
* Hunterston A zentral nuklearra.

## Kanpo estekak

* Datuak: Q2855295
# Dasymys robertsii

Dasymys robertsii Dasymys generoko animalia da. Karraskarien barruko Muridae familian sailkatuta dago.

## Ikus, gainera

* Dasymys
* Muridae

## Kanpo estekak

* Datuak: Q2106057
# Dasypeltis

Dasypeltis Colubridae familiako narrasti genero bat da. Afrikan bizi dira.

## Espezieak

* Dasypeltis abyssina (Duméril, Bibron & Duméril, 1854)
* Dasypeltis atra Sternfeld, 1912
* Dasypeltis confusa Trape & Mané, 2006
* Dasypeltis fasciata Smith, 1849
* Dasypeltis gansi Trape & Mané, 2006
* Dasypeltis inornata Smith, 1849
* Dasypeltis latericia Trape & Mané, 2006
* Dasypeltis medici (Bianconi, 1859)
* Dasypeltis parascabra Trape, Mediannikov & Trape, 2012
* Dasypeltis sahelensis Trape & Mané, 2006
* Dasypeltis scabra (Linnaeus, 1758)

## Kanpo estekak

* Datuak: Q385993
* Multimedia: Dasypeltis / Q385993
* Espezieak: Dasypeltis
# Double Team (filma)

Double Team (euskaraz Talde Bikoitza), 1997ko Tsui Hark vietnamdar-txinatar zinema zuzendariak zuzendutako ekintza eta komedia film bat da. Jean-Claude Van Damme, Dennis Rodman, Paul Freeman eta Mickey Rourke aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Jack Quinn (Jean-Claude Van Damme) terrorismoaren aurkako AEBetako agente onena da. Bere azken misioan Stavros gaizkilearen aurka porrot egin ondoren, Kolonia delakoan esnatuko da, bizi guztirako atera ezinik geldituko den lekua. Orain Stavrosek haren familia jomugatzat du. Jackek Kathryn (Natacha Lindinger) emaztea eta alaba salbatzeko Yaz (Dennis Rodman) arma-trafikatzailearen laguntza beharko du.

## Aktoreak

* Jean-Claude Van Damme: Jack Quinn
* Dennis Rodman: Yaz
* Paul Freeman: Alex Goldsmythe
* Mickey Rourke: Stavros
* Natacha Lindinger: Kathryn Quinn

## Kanpo estekak

* IMDBko fitxa irakurgai (Ingelesez)
* Datuak: Q1251504
# Double Data Rate

DDR edo Double Data Rate SDRAM teknologiako memoria hegazkorra, DIMM moduluetan eskuragarriak. Datu-transferentzia erloju ziklo batean kanal bi desberdinetatik ahalbidetzen dute aldiberean.

## Ikus, gainera

* DDR-SDRAM

## Kanpo estekak

* Datuak: Q1251396
# Doublebois

Doublebois, kornubieraz: Dewgoes, Ingalaterrako Kornualles konderriko herri bat da.

## Kanpo estekak

* Datuak: Q5300118
* Multimedia: Doublebois / Q5300118
# Double Impact

Double Impact (euskaraz Talka Bikoitza) 1991ko Sheldon Lettich estatubatuar zinema zuzendari eta gidoigileak zuzendu eta idatzitako borroka arteetako film bat da. Jean-Claude Van Damme, Geoffrey Lewis eta Alan Scarfe aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Chad eta Alex Warner (Jean-Claude Van Damme) banandurik jaio ziren bi anai bikiak dira, beren gurasoak Raymond Zhang (Philip Chan) txinatar mafiagizonak erail baizituen, alegia, bikien aitaren sozio-ohia zenak. Hogeitabost urte beranduago, Los Angeles hirian Chad borroka arte eta fitness irakaslea da. Aldiz, Alex bikia Hong Kong hirian bizi da eta biziraun izateko kontrabandista lanetan jarduten du. Bi bikiak elkar ezagutu eta jada urte asko igaro ondoren, beren gurasoak mendakatzeari ekingo diote.

## Aktoreak

* Jean-Claude Van Damme — Chad Wagner / Alex Wagner
* Geoffrey Lewis — Frank Avery
* Alonna Shaw — Danielle Wilde
* Bolo Yeung — Moon
* Alicia Stevenson — Baby Chad
* Paul Aylett — Baby Alex
* Alan Scarfe — Nigel Griffith
* Philip Chan — Raymond Zhang
* Corrina Everson — Kara
* Julie Strain — Ikaslea
* Wu Fong Lung — Txinatar erizaina
* John Sham — Hong Kongo Itsas Polizia

## Kanpo estekak

* Double Impact filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q847545
# Doubles vies

Doubles vies 2018ko Olivier Assayas frantziar zinema zuzendariaren komedia dramatiko filma da.

## Sinopsia

Oharra: Atal honek istorio osoa edo amaiera argitzen du.
Alain editorea eta Leonard idazlea adin konplikatuan daude, eta ez dira guztiz ongi moldatzen mundu digitalean. Leonarden liburu berriarekin eztanda eginen du krisiak. Atzean geratzen ari dela esan nahi dio Alainek Leonardi.

## Aktoreak

* Juliette Binoche : Selena Danielson
* Guillaume Canet : Alain Danielson
* Christa Theret : Laure d'Angerville
* Pascal Greggory : Marc-Antoine Rouvel
* Vincent Macaigne : Léonard Spiegel
* Nora Hamzawi : Valérie
* Lionel Dray : Ludwig
* Sigrid Bouaziz : Victorine
* Nicolas Bouchaud : David
* Olivia Ross : Laureren laguna
* Violaine Gillibert : Paloma
* Laetitia Spigarelli : Amélia
* Thierry de Peretti : Marc-Antoineren gonbidatua
* Aurélia Petit : Marc-Antoineren gonbidatua
* Laurent Poitrenaux : idazlea
* Antoine Reinartz : Blaise
* Jean-Luc Vincent : Carsten
* Stéphane Roger : Selenaren agentea
* Raphaël Neal : irakurlea
* Benjamin Bellecour : irakurlea
* David Blot : irrati-esataria
* Jeanne Candel : kazetaria

## Erreferentziak

* ↑ «Doubles vies» Berria 2019-04-06 CC BY-SA 4.0 lizentziapean.

## Kanpo estekak

* Datuak: Q46992828
* Multimedia: Doubles vies / Q46992828